Sølvfisken til Julereisen — Kreativt Forum
Sølvfisken til Julereisen
Ifølge Sølvfiskjuryen var NSBs julefilm fra 2007 den fineste filmen som gikk på TV2 i desember.
Av Redaksjonen, 18.januar, 2012
NSBs julefilm «Julereisen» er ikke årsfersk, men ble laget av McCann før jul i 2007. Dermed var det duket for diskusjon i juryen. Kunne de gi Sølvfisk til en film som er fire år gammel? Kort oppsummert: Ja, det kunne de.
Juryen sier: «Det betyr derimot ikke at det bare er å dra gamle filmer opp av hatten og sette dem på tv, for det er noe helt spesielt med desember måned. Julefilmer har én mulighet til å vinne en sølvfisk, i året, i motsetning til de aller fleste andre filmer som har tolv. I antall sølvfiskmåneder er NSBs nydelige julefilm derfor bare et kvartal gammel, og for årets jury er den helt ny. Årets siste Sølvfisk går til den fineste filmen i desember. Gratulerer til NSB.»